„Čo robiť, keď dieťa odmieta lieky: Sú nurofen cmúľacie tablety vhodné pre štvorročné dieťa?“
Môj 4 ročný syn odmieta akýkoľvek sirup ci tabletky od horucky
Nasla som nurofen cmulacie tablety mohla by som mu to dat? Syn má 17kg
Dobrý deň,
ďakujeme za Vašu otázku.
Pre deti mladšie ako 6 rokov s hmotnosťou nižšou ako 20 kg je pri ťažkostiach s užívaním sirupu primárne určený liek vo forme
čapíkov
. Pri ich nedostupnosti, alebo ťažkostiach s podávaním nie je vylúčené aj podanie lieku Nurofen Active alebo Nurofen Junior, ktoré obsahujú 100 mg ibuprofénu v jednej tablete/kapsule. Sú však určené pre deti od 6 rokov, pretože dieťa musí vedieť tabletu alebo kapsulu správne žuť alebo cmúľať bez rizika vdýchnutia alebo prehltnutia v celku, preto ich podanie je nutné konzultovať s ošetrujúcim pediatrom.
Prajem pekný zvyšok dňa.
S pozdravom
PharmDr. Veronika Kiabová